**Anexa nr. 3**

**Atribuții**

1. Contribuie, cu sprijinul direcțiilor de specialitate ale ADR, la elaborarea și fundamentarea pozițiilor României în procesul de negociere și adoptare a inițiativelor la nivel european, în domeniul de competență al ADR, potrivit cadrului normativ privind organizarea și funcționarea Sistemului național de gestionare a afacerilor europene în vederea participării României la procesul decizional al instituțiilor Uniunii Europene, cu modificările și completările ulterioare;

2. Asigură îndeplinirea, în domeniul de competență al ADR, a obligațiilor decurgând din calitatea României de stat membru al Uniunii Europene, inclusiv în ceea ce privește transpunerea și/ sau crearea cadrului juridic de aplicare directă a actelor juridice obligatorii ale Uniunii;

3. Participă la elaborarea, în colaborare cu Serviciul juridic și resurse umane, a cadrului normativ necesar implementării politicilor, prin transpunerea normelor europene în domeniul societății informaționale, tehnologiei informației, al interoperabilității sistemelor informatice și al transformării digitale, în procesul de armonizare a legislației naționale cu cea a Uniunii Europene;

4. Participă la întâlniri și evenimente organizate, la nivel intern și internațional, și reprezintă România, pe bază de mandat aprobat de către președintele Autorității, în organisme internaționale de cooperare, în domeniul de competență al ADR, în condițiile legii;

5. Susține participarea României la târguri, expoziții și alte asemenea manifestări internaționale din domeniul de competență al ADR;

6. Susține, în colaborare cu direcțiile din ADR, participarea demnitarilor în străinătate la evenimente organizate de state membre UE, state asociate UE sau state non-membre UE, organismelor și organizațiilor internaționale specializate, pentru domeniile de competență ale ADR;

7. Centralizează, analizează, elaborează și propune măsuri în domeniul relațiilor internaționale pentru îndeplinirea obiectivelor circumscrise Programului de guvernare, politicii externe a României, precum și a obiectivelor specifice instituției;

8. Contribuie la realizarea schimburilor de date și informații între ADR și MAE și, respectiv, cu structurile celorlalte autorități de stat și guvernamentale din țară sau din străinătate, precum și cu organizațiile internaționale specializate la care ADR are desemnați reprezentanți sau la care România este afiliată;

9. Asigură participarea activă la proiecte, grupuri de lucru, comitete, forumuri globale sau conferințe în cadrul Organizației pentru Cooperare și Dezvoltare Economică (OCDE), în domeniul de competență al ADR, la solicitarea conducerii Autorității;

10. Asigură centralizarea, promovarea și aprobarea propunerilor pentru constituirea și funcționarea comisiilor mixte prevăzute în aceste documente, precum și actualizarea periodică a componenței acestora;

11. Contribuie, alături de celelalte structuri funcționale din cadrul ADR, la elaborarea strategiei naționale în domeniul transformării digitale, inclusiv monitorizarea acțiunilor întreprinse și evaluarea rezultatelor obținute, în scopul asigurării eficienței și eficacității efortului național de îmbunătățire a rezultatelor măsurate prin indicele economiei și societății digitale al Comisiei Europene - DESI și de avansare a României în clasamentul european aferent;

12. Contribuie, alături de celelalte structuri funcționale din cadrul ADR, la implementarea strategiei naționale pentru automatizare, robotizare și inteligență artificială, inclusiv prin includerea și coordonarea cu centrele de inovare digitală aliniate la obiectivele Programului Europa Digitală 2021-2027 al Comisiei Europene, prin verificarea conformității documentației cu politicile și reglementările europene;

13. Contribuie, alături de celelalte structuri funcționale din cadrul ADR, la elaborarea planului național pentru dezvoltarea competențelor digitale ale cetățenilor României și la implementarea acestuia, în colaborare cu alte autorități competente, cu sectorul privat și cu societatea civilă, în condițiile legii, prin verificarea conformității documentației cu politicile și reglementările europene;

14. Contribuie, alături de celelalte structuri funcționale din cadrul ADR, la coordonarea politicilor publice aferente derulării programelor în domeniul transformării digitale, al societății informaționale și al interoperabilității sistemelor informatice ale instituțiilor publice, prin verificarea conformității documentației cu politicile și reglementările europene;

15. Contribuie, alături de celelalte structuri funcționale din cadrul ADR, la elaborarea politicilor privind înființarea și dezvoltarea de centre de inovare și incubatoare de afaceri, centre de transfer tehnologic și altele asemenea, în domeniul său de competență, în colaborare cu Secretariatul General al Guvernului;

16. Asigură, în colaborare cu structurile din ADR, elaborarea poziției instituției față de problematica politicilor afacerilor europene pentru domeniile în care ADR este contributor;

17. Contribuie la întocmirea și actualizarea periodică a unor fișe documentare, analize, sinteze, și puncte de vedere privind dosarele europene aflate în lucru pe domeniul de competență al ADR;

18. Contribuie la pregătirea documentației necesare participării conducerii ADR la Comitetul de coordonare a Sistemului național de gestionare a afacerilor europene;

19. Asigură, împreună cu Serviciul Juridic și Resurse Umane, coordonarea elaborării pozițiilor ADR pe baza contribuțiilor structurilor de specialitate, poziții ce, ulterior, sunt înaintate Agentului Guvernamental al României pentru Curtea de Justiție a Uniunii Europene în vederea fundamentării pozițiilor României în procedurile precontencioase și contencioase în fața instanțelor și a instituțiilor UE, pentru domeniile de competență ale ADR;

20. Asigură, în colaborare cu structurile din ADR, negocierea și urmărirea derulării Acordurilor de cooperare în domeniul de competență al ADR cu alte organisme din state europene sau internaționale;

21. Susține promovarea, în colaborare cu Ministerul Afacerilor Externe și alte instituții abilitate, precum și în colaborare cu alte departamente responsabile și interesate ale ADR, a strategiei de informare, comunicare și imagine în statele membre ale Uniunii Europene, precum și în alte state;

22. Îndeplinește orice alte atribuții, stabilite prin acte normative, pentru domeniile sale de competență.